༼༢༽ཁོར་ཡུག་ནི་མི་རིགས་ཀྱི་ཡུལ་གྱི་ཁྱད་ཆོས་གཙོ་བོ་ཞིག་ཡིན་པས་མི་རབས་རྗེས་མ་དག་ལ་བོད་ཀྱི་སྲོལ་རྒྱུན་གྱི་བསམ་བློའི་རྨང་ཆགས་པ་ལ་ཕན་པ་ཤིན་ཏུ་ཆེ།མི་རིགས་ཀྱི་ཁོར་ཡུག་དང་བྲལ་བའི་མི་རིགས་ཤིག་བྱུང་ན་དེ་ནི་མི་རིགས་ཕྱེད་ཀ་ཞིག་ལས་མ་འདས་པ་འདྲ།དེ་བས་བོད་རིགས་བྱིས་པས་རྟ་ནོར་ལུག་གསུམ།གཅན་གཟན་རི་དྭགས།གངས་རི་དང་རྫ་ཆུ་སོགས་བོད་ཀྱི་ཁོར་ཡུག་དང་འབྲེལ་བའི་ཐ་སྙད་དག་ལ་སྦྱངས་ཏེ་དངོས་པོ་དེ་དག་གི་ངོས་འཛིན་དང་གོ་དོན་ལ་གང་ལ་གང་འཚམ་གྱིས་ངོས་ཟིན་པར་བྱ་དགོས།